กฎกระทรวงกฎกระทรวงการขอจดทะเบียนและการรับจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำพ.ศ. ๒๕๕๙[๑] อาศัยอำนาจตามความในมาตรา๖ วรรคหนึ่ง และมาตรา ๗ วรรคหนึ่ง แห่งพระราชกำหนดการประมง พ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ในกฎกระทรวงนี้เรือประมง หมายความว่าเรือที่ใช้ขนถ่ายสัตว์น้ำหรือเก็บรักษาสัตว์น้ำข้อ๒ ผู้ใดประสงค์จะจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำตามมาตรา๘๗ ให้ยื่นคำขอจดทะเบียนต่ออธิบดีหรือผู้ซึ่งอธิบดีมอบหมายพร้อมด้วยเอกสารหรือหลักฐานตามที่ระบุไว้ในแบบคำขอการยื่นคำขอจดทะเบียนตามวรรคหนึ่งให้ยื่น ณ สถานที่ ดังต่อไปนี้(๑)กรุงเทพมหานคร ให้ยื่น ณ สำนักงานประมงพื้นที่กรุงเทพมหานคร กรมประมง(๒)จังหวัดอื่น ให้ยื่น ณที่ว่าการอำเภอหรือสำนักงานประมงอำเภอแห่งท้องที่ที่มีอาณาเขตติดทะเล(๓)สถานที่และวิธีการอื่นตามที่อธิบดีกำหนดโดยประกาศในราชกิจจานุเบกษาข้อ๓ เมื่อได้รับคำขอจดทะเบียนแล้วให้พนักงานเจ้าหน้าที่ตรวจสอบความถูกต้องและครบถ้วนของคำขอจดทะเบียนและเอกสารหรือหลักฐานต่างๆกรณีที่คำขอจดทะเบียนหรือเอกสารหรือหลักฐานไม่ถูกต้องหรือไม่ครบถ้วนให้แจ้งให้ผู้ขอจดทะเบียนแก้ไขเพิ่มเติมคำขอจดทะเบียนหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดกรณีที่ผู้ขอจดทะเบียนไม่แก้ไขเพิ่มเติมคำขอจดทะเบียนหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสอง ให้ถือว่าคำขอจดทะเบียนนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ขอจดทะเบียนทราบข้อ๔ ในกรณีที่คำขอจดทะเบียนและเอกสารหรือหลักฐานถูกต้องและครบถ้วนให้พนักงานเจ้าหน้าที่ออกใบรับคำขอให้แก่ผู้ขอจดทะเบียน และให้นัดวันและเวลาโดยแจ้งเป็นหนังสือให้ผู้ขอจดทะเบียนทราบเพื่อทำการตรวจสอบเรือประมงในกรณีที่เรือประมงมิได้จอดอยู่ในท้องที่ที่ยื่นคำขอจดทะเบียนผู้ขอจดทะเบียนต้องชำระค่าธรรมเนียมและค่าป่วยการพิเศษในการดำเนินการตามวรรคหนึ่งตามอัตราที่อธิบดีประกาศกำหนดข้อ๕ การพิจารณาอนุญาตให้จดทะเบียนเรือขนถ่ายสัตว์น้ำหรือเรือเก็บรักษาสัตว์น้ำให้พิจารณาตามหลักเกณฑ์ดังต่อไปนี้(๑)ผู้ยื่นจดทะเบียนต้องไม่มีลักษณะต้องห้ามตามมาตรา ๓๙(๒)เรือประมงต้องเป็นเรือลำเดียวกับที่ระบุไว้ในคำขอจดทะเบียนและต้องมีทะเบียนเรือตามกฎหมายว่าด้วยเรือไทย(๓)เรือประมงต้องมีใบอนุญาตใช้เรือตามกฎหมายว่าด้วยการเดินเรือในน่านน้ำไทยที่มีอายุเหลืออยู่ไม่น้อยกว่าสามสิบวันในวันที่ยื่นคำขอจดทะเบียนและต้องมีหมายเลขไอเอ็มโอสำหรับเรือที่มีลักษณะตามที่องค์การทางทะเลระหว่างประเทศ(International Maritime Organization) กำหนด(๔)เรือประมงที่ขอจดทะเบียนต้องเป็นเรือประมงที่ทำการขนถ่ายสัตว์น้ำหรือเก็บรักษาสัตว์น้ำเพียงอย่างเดียวโดยต้องไม่มีการติดตั้งเครื่องมือทำการประมง(๕)เรือประมงที่ขอจดทะเบียนต้องมีหนังสือรับรองมาตรฐานด้านสุขอนามัยเรือประมงจากอธิบดีหรือผู้ซึ่งอธิบดีมอบหมายตามมาตรา๙๘ข้อ๖ ให้อธิบดีหรือผู้ซึ่งอธิบดีมอบหมายมีหนังสือแจ้งผลการพิจารณาไปยังผู้ขอจดทะเบียนภายในสามสิบวันนับแต่วันที่ได้รับคำขอจดทะเบียนและเอกสารหรือหลักฐานถูกต้องและครบถ้วนกรณีมีคำสั่งไม่อนุญาต ให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยข้อ๗ เมื่อผู้ขอจดทะเบียนได้ชำระค่าธรรมเนียมการจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำแล้วให้อธิบดีหรือผู้ซึ่งอธิบดีมอบหมายออกใบทะเบียนเรือขนถ่ายสัตว์น้ำหรือเรือเก็บรักษาสัตว์น้ำให้แก่ผู้ขอจดทะเบียนข้อ๘ ใบทะเบียนเรือขนถ่ายสัตว์น้ำหรือเรือเก็บรักษาสัตว์น้ำให้ใช้ได้ตลอดไปจนกว่าจะมีการเพิกถอนข้อ๙ เจ้าของเรือที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำต้องนำสำเนาใบทะเบียนเรือขนถ่ายสัตว์น้ำหรือเรือเก็บรักษาสัตว์น้ำติดไปกับเรือประมงนั้นเพื่อให้สามารถตรวจสอบได้ข้อ๑๐ ผู้จดทะเบียนเรือขนถ่ายสัตว์น้ำหรือเรือเก็บรักษาสัตว์น้ำต้องยื่นสำเนาใบอนุญาตใช้เรือและสำเนาหนังสือรับรองมาตรฐานด้านสุขอนามัยเรือประมงต่ออธิบดีหรือผู้ซึ่งอธิบดีมอบหมายณ สถานที่ที่กำหนดตามข้อ ๒ ทุกปี หลังจากที่ได้รับการจดทะเบียน โดยให้ยื่นภายในสามสิบวันนับแต่วันครบรอบระยะเวลาหนึ่งปีที่ได้รับการจดทะเบียนให้พนักงานเจ้าหน้าที่ตรวจสอบความถูกต้องและครบถ้วนของเอกสารตามวรรคหนึ่งหากไม่ถูกต้องหรือไม่ครบถ้วนหรือผู้จดทะเบียนเรือขนถ่ายสัตว์น้ำหรือเรือเก็บรักษาสัตว์น้ำไม่ยื่นเอกสารภายในกำหนดเวลาตามวรรคหนึ่งให้พนักงานเจ้าหน้าที่แจ้งให้ผู้จดทะเบียนเรือขนถ่ายสัตว์น้ำหรือเรือเก็บรักษาสัตว์น้ำยื่นเอกสารให้ถูกต้องหรือครบถ้วนภายในสามสิบวันนับแต่วันที่ได้รับแจ้งหากผู้จดทะเบียนเรือขนถ่ายสัตว์น้ำหรือเรือเก็บรักษาสัตว์น้ำไม่นำมายื่นภายในระยะเวลาที่กำหนดให้พนักงานเจ้าหน้าที่เสนออธิบดีหรือผู้ซึ่งอธิบดีมอบหมายเพื่อพิจารณาเพิกถอนใบทะเบียนเรือขนถ่ายสัตว์น้ำหรือเรือเก็บรักษาสัตว์น้ำนั้นข้อ๑๑ ในกรณีที่ปรากฏว่าเจ้าของเรือที่ได้จดทะเบียนเรือขนถ่ายสัตว์น้ำหรือเรือเก็บรักษาสัตว์น้ำผู้ใดฝ่าฝืนหรือไม่ปฏิบัติตามมาตรา๘๘ มาตรา ๘๙ หรือประกาศที่ออกตามมาตราดังกล่าว ให้พนักงานเจ้าหน้าที่เสนออธิบดีหรือผู้ซึ่งอธิบดีมอบหมายเพื่อพิจารณาเพิกถอนใบทะเบียนเรือขนถ่ายสัตว์น้ำหรือเรือเก็บรักษาสัตว์น้ำนั้นข้อ๑๒ ผู้จดทะเบียนเรือขนถ่ายสัตว์น้ำหรือเรือเก็บรักษาสัตว์น้ำผู้ใดประสงค์จะเปลี่ยนแปลงแก้ไขรายการในใบทะเบียนเรือขนถ่ายสัตว์น้ำหรือเรือเก็บรักษาสัตว์น้ำให้ยื่นคำขอเปลี่ยนแปลงแก้ไขรายการในใบทะเบียนเรือขนถ่ายสัตว์น้ำหรือเรือเก็บรักษาสัตว์น้ำต่ออธิบดีหรือผู้ซึ่งอธิบดีมอบหมายณ สถานที่ที่กำหนดตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอข้อ๑๓ คำขอจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำใบทะเบียนเรือขนถ่ายสัตว์น้ำหรือเรือเก็บรักษาสัตว์น้ำและคำขอเปลี่ยนแปลงแก้ไขรายการในใบทะเบียนเรือขนถ่ายสัตว์น้ำหรือเรือเก็บรักษาสัตว์น้ำให้เป็นไปตามแบบที่อธิบดีกำหนดโดยประกาศในราชกิจจานุเบกษาให้ไว้ ณ วันที่ ๑๘กุมภาพันธ์ พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๖ วรรคหนึ่ง และมาตรา ๗วรรคหนึ่ง แห่งพระราชกำหนดการประมง พ.ศ. ๒๕๕๘บัญญัติให้รัฐมนตรีว่าการกระทรวงเกษตรและสหกรณ์มีอำนาจออกกฎกระทรวงกำหนดหลักเกณฑ์วิธีการ และเงื่อนไขในการขอจดทะเบียนและการรับจดทะเบียนประกอบกับมาตรา ๘๗แห่งพระราชกำหนดดังกล่าวบัญญัติห้ามมิให้มีการขนถ่ายสัตว์น้ำในทะเลเว้นแต่เป็นการขนถ่ายไปยังเรือประมงที่ได้จดทะเบียนให้เป็นเรือขนถ่ายสัตว์น้ำหรือเรือเก็บรักษาสัตว์น้ำ จึงจำเป็นต้องออกกฎกระทรวงนี้ชวัลพร/ปริยานุช/จัดทำ๓ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๑๘ ก/หน้า ๑๖/๒๕ กุมภาพันธ์ ๒๕๕๙